Sabrina Carpenterová

Sabrina Annlynn Carpenterová (neprechýlene Sabrina Annlynn Carpenter; * 11. máj 1999, Quakertown, Pensylvánia, USA) je americká herečka, speváčka a textárka, známa vďaka účinkovaniu v televíznom seriáli Girl Meets World (20142017). V roku 2024 dosiahla s piesňami „Espresso“ a „Please Please Please“ z albumu Short n' Sweet historický úspech, keď sa stala po skupine The Beatles druhým interpretom, ktorého prvé dva single debutovali v prvej trojke rebríčka Billboard Hot 100.

Carpenterová sa objavila taktiež v filmoch vrátane Dobrodružstvá v opatrovaní detí (2016), Nenávisť, ktorú dávaš (2018), Krátka história dlhej cesty (2019), Oblaky (2020) a Núdzová situácia (2022). Zahrala si aj vo filmoch Netflixu.

 Detstvo 
Carpenterová sa narodila v meste Quakertown v štáte Pensylvánia a vyrastala v East Greenville. Je neterou herečky Nancy Cartwright. Má tri staršie sestry. Ako desaťročná začala na YouTube zverejňovať videá, kde spievala piesne Christiny Aguilery a Adele. Jej otec jej postavil nahrávacie štúdio, aby podporil jej vášeň pre hudbu. V roku 2009 získala tretie miesto v speváckej súťaži The Next Miley Cyrus Project, ktorú organizovala Miley Cyrus.

 Kariéra 
vľavo|náhľad|226x226bod|Carpenterová v roku 2022.
Svoju kariéru Carpenterová zahájila ako herečka, v roku 2011, v televíznom seriáli Zákon a poriadok: Špeciálna jednotka a neskôr účinkovala v projektoch ako The Goodwin Games či Girl Meets World, kde hrala hlavnú rolu. V roku 2014 vydala debutový singel „Can't Blame a Girl for Trying“ a rovnomenné EP, čím odštartovala hudobnú kariéru pod Disney labelom  Hollywood Records.

V roku 2016 vydala druhý album EVOLution, ktorého súčasťou bol úspešný singel „Thumbs“. V tom istom roku začala svoje koncertné turné Evolution Tour a účinkovala v animovanom seriáli Milo a Murphyho zákon. V roku 2018 vydala album Singular: Act I, nasledovaný pokračovaním Singular: Act II v roku 2019, ktoré obsahovalo single ako „Pushing 20“ a „Exhale“.

V roku 2021 podpísala zmluvu s Islands a jej singel „Skin“ debutoval v Billboard Hot 100. Jej piaty album Emails I Can't Send z roku 2022 zaznamenal úspech s hitmi „Nonsense“ a „Vicious“, pričom singel „Feather“ sa stal platinovým. Carpenterová tiež vystupovala v roku 2023 na turné Taylor Swift.

V roku 2024 vydala album Short 'n Sweet, ktorého single „Espresso“ a „Please Please Please“ dosiahli vrcholy svetových rebríčkov, pričom „Please Please Please“ sa stala jej prvou skladbou na prvom mieste Billboard Hot 100. Album debutoval na prvých miestach hudobných rebríčkov a podporila ho turné Short 'n Sweet Tour. Carpenterová bola za tento album nominovaná na šesť cien Grammy, vrátane Albumu roka a Piesne roka.

 Súkromný život 
Carpenterová bola vo vzťahu s hercom Joshuom Bassettom od roku 2020 do 2021. Na začiatku roka 2023 randila so spevákom Shawnom Mendesom. V decembri 2023 začala vzťah s írskym hercom Barrym Keoghanom, s ktorým sa v máji 2024 presťahovala do domu v Hollywood Hills. V decembri 2024 sa však rozišli. 

 Charitatívne činnosti 
Carpenterová sa počas svojej kariéry aktívne zapája do charitatívnych aktivít. V roku 2016 sa stala ambasádorkou nadácie Ryana Seacresta, pre ktorú navštevovala detské nemocnice, a výťažok z predaja jej merchu k singlu „Smoke and Fire“ venovala kampani 2Steps2Minutes Amerického Červeného kríža, ktorá zvyšovala povedomie o požiarnej bezpečnosti. V roku 2017 vystúpila na podujatí We Day California a zapojila sa do iniciatívy DoSomething na podporu seniorov.

Okrem iného, je Carpenterová dlhodobou podporovateľkou LGBTQ+ komunity; v roku 2018 napísala pre Billboard láskyplný list tejto komunite a vyjadrila podporu na svojich koncertoch. Počas pandémie COVID-19 sa zapojila do charitatívnej piesne „If the World Was Ending“, podporujúcej organizáciu Lekári bez hraníc.

V roku 2024 založila fond Sabrina Carpenter Fund na podporu duševného zdravia, ochrany zvierat a LGBTQ+ komunity. 

 Diskografia 
Diskografia Sabriny Carpenter a Zoznam skladieb, ktoré Sabrina Carpenter nahrala

 Eyes Wide Open (2015)
 Evolution (2016)
 Singular: Act I (2018)
 Singular: Act II (2019)
 Emails I Can't Send (2022)
 Short n' Sweet (2024)
 Man's Best Friend (2025)

 Filmografia 

 Film 
Rok Názov2012Noobz2013Horns2018The Hate U Give2019The Short History of the Long RoadTall Girl2020Work ItClouds2022EmergencyTall Girl 2

 Television 
 Rok Názov2011Law & Order: Special Victims Unit2012Phineas and Ferb20132018Sofia the First2013The Goodwin GamesOrange Is the New BlackAustin & Ally20142017Girl Meets World2016Wander Over YonderWalk the PrankAdventures in Babysitting20162019Milo Murphy's Law2017Soy Luna2018Mickey and the Roadster Racers2020Punk'dRoyalties2024Saturday Night LiveA Nonsense Christmas with Sabrina Carpenter2025Saturday Night Live 50th Anniversary SpecialSaturday Night Live

 Divadlo 
 Rok Názov Postava Poznámky Zdroj2015Peter Pan and Tinker Bell: A Pirate's Christmas Wendy Darling Regional 2020Mean Girls Cady Heron Broadway

 Video Hry 
Rok Názov Postava Poznámky Zdroj2011Just Dance Kids 2Coach2025FortniteSkin

 Referencie 

 Iné projekty 

 Externé odkazy 




 Zdroj 

Kategória:R&B speváčky USA
Kategória:Popové speváčky USA
Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Disney Channel
Kategória:Osobnosti z Pensylvánie